Novotel LHR: tagasiteel pidime Londonis öö veetma. Booking.com  vahendusel õnnestus mul 69 naela eest saada tuba Novoteli ketti kuuluvas lennujaamahotellis. Lisaks suurele voodile oli seal ka (voodipesuga varustatud) diivanvoodi, mida täiskasvanu(te)ga koos reisivad alla 16-aastased lapsed võisid lisatasuta pruukida. Ja lisaks oli nende personal niivõrd lahke, et kui me lennujaamas avastasime, et olime kodustele kirjutatud postkaardid hotellituppa unustanud, lubasid nad need meie eest ära margistada ja posti panna.